Manglerud videregående skole

Manglerud videregående skole var en videregående skole på Manglerud i Bydel Østensjø i Oslo. Skolen hadde ca. 600 elever og ca. 100 ansatte i 2008. De siste årene ble tilbudene trappet ned frem til nedleggelse i 2015. Fra høsten 2016 ble byggene overtatt av Manglerud skole. 
Manglerud vgs hadde tilbud innen studieprogrammene musikk, dans og drama, og studiespesialisering. Innenfor studiespesialisering har skolen programområdene formgivingsfag, i tillegg til påbygging til generell studiekompetanse. Musikk, dans og drama og studiespesialisering med formgivingsfag flyttes til Edvard Munch videregående skole, mens studiespesialisering overtas av Hersleb videregående skole.
Manglerud vgs ligger ikke langt fra Østensjøvannet, og omkring 800 meter fra Manglerud politistasjon.
De forskjellige studieprogrammene fordeler seg på fire forskjellige bygninger, pluss en bygning for kroppsøving. Før 2008 besto skolen av seks bygninger, pluss kroppsøvingsbygning. Men to av bygningene er blitt avsatt til barnehageformål.


== Historie ==
Skolen åpnet som en kombinert realskole og framhaldsskole i 1960, og skulle dekke elever fra drabantbyene Lambertseter og Manglerud. På starten av 1970-tallet ble skolen en barne- og ungdomsskole. Skolen hadde 1588 elever i 1970. Den ble konvertert til en videregående skole i 1976. I 2008 ble dramaklassene flyttet til Bjørnholt videregående skole. Det året var det 333 elever ved skolen. Musikktilbudet ble igjen ved skolen, og en årlig musikkfestival der skolens band fra musikk, dans og drama stod i sentrum ble etablert.
I 2009 ble det lagt planer om å gjøre Manglerud videregående skole om til en ungdomsskole igjen, som skulle ta over elevmassen til Abildsø skole og Trasop skole. Men etter at både elever, lærere og foresatte engasjerte seg, bestemte Bystyrets kultur- og utdanningskomite seg for å ikke omgjøre skolen til ungdomsskole.Det økte behovet for skoleplasser i området ledet til at skolen ble vurdert opphørt ved flere tilfeller. Endelig avgjørelse ble utsatt flere ganger frem til skolen hadde sitt siste skoleår i 2014-2015. Fra 2013 ble tilbudene ved skolen trappet ned. Høsten 2014 begynte rehabilitering av skolen samtidig som den videregående skolen gjennomførte sitt siste år. Det rehabiliterte skolebyggene står klare som ny barne- og ungdomsskole høsten 2015. Rehabiliteringen fortsette med trinn 2 og stå klar til skolestart høsten 2016.


=== Rektorer ===
Eva Heir
2005–2013: Anne Skalleberg
2013–2015: Bjørn Croff (fra Oslo katedralskole)


== Manglerudrevyen ==
I 2007 fikk Manglerudrevyen terningkast 5 av Aftenposten. Etter lange tradisjoner med revy valgte skolen året 2009 at revyen skulle bli lagt ned grunnet for lav deltakelse. Dette hadde sammenheng med at dans- og dramaklassene ble flyttet til Bjørnholt videregående skole året før. 
I 2010 har ildsjeler ved skolen tatt ansvar og fått engasjementet opp igjen på et høyt nivå. Derfor arrangeres Manglerudrevyen igjen med tittelen «Overkill». Premieren fant sted i mars 2010.
I 2011 het Manglerudrevyen "Subway", og fikk terningkast 5 i Aftenposten og terningkast 6 av Aktiv i Oslo. I 2012 het Manglerudrevyen Multiple Choice, og var en interraktiv revy hvor publikum selv kunne velge hvilken sketsj eller sang de ville se. Revyen fikk terningkast 6 av dittoslo.no og Aktiv i Oslo.no samt 5 av aftenposten. Reyven vant også prisen «åpen klasse» på revyprisutdelingen for mentometerknappene de brukte for at publikum skulle velge mellom sketsj. Instruktørene i 2012 og 2013 var Frida Baggethun og Petter Lillehagen.


== Personligheter ==


=== Markante lærere ===
Odd Orskaug, deltatt på å skrive samtlige Matematikkbøker utgitt av Cappelen Damm.


=== Markante tidligere elever (alumni) ===
Ingrid Bjørnov, norsk musiker og artist
Benedicte Adrian, norsk sangerinne og artist
Karen Louise Grindvold, norsk skuespiller kjent fra TV-serien Holms.
Christoffer Torris Olsen, nestleder i Unge Venstre
Kim-Daniel Sannes, norsk skuespiller mest kjent fra Hotel Cæsar.
Cecilie Steinmann Ness, norsk komiker.
Jonas «Apollo» Forsang Moksnes, musiker
Solveig Kringlebotn, operasanger
Steinjo Grieg Halvorsen, komiker og komponist
Thomas Gullestad, norsk musiker og artist, kjent fra gruppen "Klovner i Kamp"


== Referanser ==